《初春携内人行戏诗》
南北朝·徐君茜

梳饰多今世，衣著一时新。草短犹通屣，梅香渐着人。

树斜牵锦帔，风横入红纶。满酌兰英酒，对此得娱神。

作者简介：南朝梁东海郯人，字怀简。徐孝嗣孙。幼聪朗好学，及长，善弦歌，为梁湘东王镇西咨议参军。好声色，侍妾数十，皆佩金翠，曳罗绮。常载妓游览，荆楚山川，靡不登践。辩于辞令，有轻艳之才，作新声巧变，人多讽习。卒官。